**«Կադանսը»** ձևավորվել է 2004 թվականի փետրվարին հինգ հայ երաժիշտների կողմից` նպատակ ունենալով կատարել արգենտինացի կոմպոզիտոր Աստոր Պյացոլլայի (1921-1992) ստեղծագործությունները։ «Կադանս» անսամբլի մենեջերը ՀՀ մշակույթի վաստակավոր գործիչ Նիկա Բաբայանն է։ Ժամանակի ընթացքում այն ընդլայնեց իր կատարումները` ներառելով եվրոպական, ամերիկյան, ռուս և հայ դասական և ժամանակակից կոմպոզիտորների գլուխգործոցներ` միաժամանակ հարազատ մնալով Պյացոլլայի երաժշտական արվեստին։ Երաժշտական կատարումների ցանկում կան նաև անսամբլին և նրա անդամներին նվիրված ստեղծագործություններ։

Կադանսի կազմն այսօր
-------------------

«ԿԱԴԱՆՍԻ» ԵՐԱԺԻՇՏՆԵՐ`

* Ջաղացպանյան Հակոբ *կիթառ* **,** ՀՀ վաստակավոր արտիստ, պրոֆեսոր
* Խաչումյան Վարազդատ *ջութակ*, ՀՀ վաստակավոր արտիստ
* Եգանյան Մերուժան *ակորդեոն*
* Միքայելյան Սոֆի *դաշնամուր*
* Ամիրյան Գուրգեն *կոնտրաբաս*

2010 թվականին «Կադանս» երաժշտական կենտրոնը հիմնադրել է «Երևանյան տանգո» միջազգային փառատոնը, որի շրջանակներում նույն և հաջորդ տարում տեղի են ունեցել «Կադանս»-ի մի շարք հիշարժան համերգներ, այդ թվում` ֆրանսիացի կոմպոզիտոր և ակորդեոնահար Ռիչարդ Գալլիանոյի, արգենտինացի դիրիժոր Ֆակունդո Ագուտինի և բանդոնեոնահար Մարսելո Նիսինմանի հետ, փառատոնին մասնակցել է նաև Սանկտ-Պետերբուրգի «Տերեմ» քառյակը։

2013 և 2022 թվակններին Երևանում կայացել են հիշարժան համերգներ արգենտինացի կոմպոզիտոր և բանդոնեոհահար Վալտեր Րիոսի և երգչուհի Մարիէլ Դյուպետիի հետ։

2013 թվականի նոյեմբերի 28-ին Սանկտ-Պետերբուրգի Մարիինյան թատրոնի համերգասրահում տեղի է ունեցել «Կադանսի» ելույթը, որը հերաձակվել է Մարինյան TV կայքով։

«Կադանս»-ի «Էքսպրեսիա․ Հայկական կերպարանափոխումներ» ձայներիզը 2008 թ. արժանացել է Լյուքսեմբուրգի «Պիցցիկատո» երաժշտական հանդեսի «Սուպերսոնիկ» մրցանակին։

«Կադաս»-ն արժանացել է մի շարք ազգային և միջազգային պարգևների։

Հյուրախաղեր և սկավառակագրություն (2004-2023)
--------------------------------------------

Անսամբլի առաջին համերգային շրջագայությունը տեղի է ունեցել 2005 թ. ապրիլին։

«Կադանս»-ը մեծ հաջողությամբ հանդես է եկել Արգենտինայում` Բուենոս Այրեսի «Կոլոն» և «Սերվանտես» հանրաճանաչ թատրոններում։ Առաջին հյուրախաղերին հաջորդել են բազմաթիվ ելույթներ մի շարք երկրներում և միջազգային փառատոներում։ 2005 թվականից առ այսօր «Կադաս»-ը համերգներով հանդես է եկել բոլոր մայրցամաքներում։

2004-2023 թվականների ընթացքում անսամբլը թողարկել է 15 CD, 21 DVD և 8 BRD։

Մրցանակներ եւ պարգևներ
----------------------

«Կադանս»-ի «Էքսպրեսիա․ Հայկական կերպարանափոխումներ» ձայներիզը 2008 թ. արժանացել է Լյուքսեմբուրգի «Պիցցիկատո» երաժշտական հանդեսի «Սուպերսոնիկ» մրցանակին։

* 2012 թվականին «Կադանս» անսամբլի կիթառահար Հակոբ Ջաղացպանյանը արժանացել է ՀՀ վաստակավոր արտիստի կոչման։
* 2012 թվականին «Կադանս» անսամբլի ջութակահար Վարազդատ Խաչումյանը պարգևատրվել է Մովսես Խորենացի մեդալով։
* 2015 թվականին «Կադանս» անսամբլի ջութակահար Վարազդատ Խաչումյանը  արժանացել է ՀՀ վաստակավոր արտիստի կոչման։

Հղումներ և աղբյուրներ
---------------------

1. ↑  «Cadence Ensemble | nab.am». *www.nab.am*. Արխիվացված է օրիգինալից 2019 թ․ մայիսի 3-ին. Վերցված է 2019 թ․ մարտի 18-ին.
2. ↑  «Nika Babayan by the President of Armenia was awarded Honor title of Merited Worker of Culture of the Republic of Armenia | nab.am». *www.nab.am*. Արխիվացված է օրիգինալից 2020 թ․ օգոստոսի 12-ին. Վերցված է 2019 թ․ մարտի 18-ին.
3. ↑  «Mariel DUPETIT and Walter RIOS will participate in Yerevan International Tango Festival | nab.am». *www.nab.am*. Արխիվացված է օրիգինալից 2022 թ․ հուլիսի 16-ին. Վերցված է 2019 թ․ մարտի 18-ին.
4. ↑  «The Cadence Ensemble has performed at the Marrinsky Concert Hall, St.Petersburg | nab.am». *www.nab.am*. Արխիվացված է օրիգինալից 2019 թ․ մարտի 21-ին. Վերցված է 2019 թ․ մարտի 18-ին.
5. ↑  «Ансамбль «Каданс»». *www.mariinsky.ru*. Վերցված է 2019 թ․ մարտի 18-ին.
6. ↑  «SUPERSONIC Award Certificate nominated to the 'Cadence' Ensemble reached Yerevan | nab.am». *www.nab.am*. Արխիվացված է օրիգինալից 2022 թ․ հուլիսի 17-ին. Վերցված է 2019 թ․ մարտի 18-ին.
7. ↑  «Նախագահ Սերժ Սարգսյանը ՀՀ անկախության 21-րդ տարեդարձի առթիվ պետական բարձր պարգևներ է հանձնել - Մամուլի հաղորդագրություններ - Լրատվություն - Հայաստանի Հանրապետության Նախագահ». *www.president.am*. Վերցված է 2019 թ․ մարտի 18-ին.
8. ↑  «Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ». *www.president.am*. Վերցված է 2019 թ․ մարտի 31-ին.
9. ↑  «Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ». *www.president.am*. Վերցված է 2019 թ․ մարտի 18-ին.